4105 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

459 


ΑΘΗΝΑ 

30 ΑΥΓΟΥΣΤΟΥ 1990 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Βελτίωση Εθν. οδού Κόρινθου - Άργους - Τρίπολης στο τμήμα που 
καταλαμβάνει ο ισόπεδος κόμβος Κουτσοποδίου. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πργματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου της κοινότη¬ 
τας Βάρης (Ν. Αττικής) . 2 

Τροποποίηση του εγκεκριμένου ρυμοτομικού σχεδίου του δήμου 
Αγίου Δημητρίου (Ν. Αττικής). 3 

ΑΠΟΦΑΣΕΙΣ 

Καθορισμός ειδικών όρων δόμησης στο χώρο σχολείου επί της οδού 
Πρετεντέρη στο Ο.Τ. 164 περιοχή 92 του εγκεκριμένου σχεδίου 
Αθήνας . 4 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α12/2/35045/ΦΑ4 (1) 

Βελτίωση Εθν. οδού Κορίνθου - Άργους - Τρίπολης στο τμήμα που 
καταλαμβάνει ο ισόπεδος κόμβος Κουτσοποδίου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤ. & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 653/77 «Περί υποχρεώσεως των παρόδιων 


ιδιοκτητών για την διάνοιξη οδών κ.λπ. «όπως τροποποιήθηκε και συ¬ 
μπληρώθηκε με τους Ν. 960 (άρθρο 9, παρ. 4), Ν. 947 (άρθρο 62, 
παρ. 9 και 10), Ν. 1349/83 (άρθρο 14) και Ν. 1418/84 (άρθρο 25) 
σε συνδιασμό με την Α1/0/2/7/12.3.85 απόφαση Υπουργού ΠΕ.- 
ΧΩ.Δ.Ε. 

2. Τις διατάξεις του Π.Δ/τος 929/79 «Περί εκτελέσεως του άρθρου 
1 του Ν. 653/77». 

3. Τις διατάξεις του Π.Δ/τος 69/88 «Περί Οργανισμού της Γεν. 
Γραμματείας Δημ. Έργων. 

4. Τις διατάξεις του Ν. 797/71 «Περί αναγκαστικών απαλ/σεων». 

5. Την Δ12/30945/16.3.89 (Ε.30) εγκύκλιο του Υπουργού ΠΕ.- 
ΧΩ.Δ.Ε. 

6. Την Διε/5972/17.11.89 απόφαση έγκρισης του ισόπεδου κόμ¬ 
βου Κουτσοποδίου που συνδέει την υφιστάμενη εθνική οδό Κορίνθου - 
Άργους με την επαρχ. οδό Κουτσοποδίου - Στέρνας (23 επ. οδός). 

7. Την αρ. Τ. 1052/90, όπως τροποποιήθηκε με την αρ. Τ. 
1087/90 απόφαση του Πρωθυπουργού για τη μεταβίβαση αρμοδιοτή¬ 
των στον Αναπληρωτή Υπουργό ΠΕΧΩΔΕ, αποφασίζουμε: 

Ορίζουμε ότι τα προς βελτίωση και διαπλάτυνση τμήματα της Εθν. 
οδού Κορίνθου - Τρίπολης, για την κατασκευή του ισόπεδου κόμβου 
Κουτσοποδίου είναι: 

α) Το τμήμα της Ε.Ο. Κορίνθου-Άργους, μήκους 500μ. που το μέ¬ 
σον του ταυτίζεται με την διασταύρωση της με την υφιστάμενη επαρχ. 
οδό Κουτσοποδίου-Στέρνας. 

β) Το τμήμα της επαρχ. οδού Κουτσοποδίου - Στέρνας από χ.θ. 
0+000 μέχρι χ.θ. 0+222. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 24 Ιουλίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πργματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου της κοινότητας Βάρης 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Π.Δ/γμα (Λ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α 154) 
όπως τροποποιήθηκε με το υπ’ αριθ. 367/1987 Π.Δ/γμα (Α 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικιμού και Περιβάλλοντος» (Α 
57). 

5. Τις διατάξεις του εδαφ. ιδ της παραγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

6. Τις από 25.2.1988 (ΑΠ 20689/3.3.1988) και 21.9.1989 
(ΑΠ 59496) αιτήσεις των Ο.Ε. «Κων/νος Πιπεριάδης και ΣΙΑ Ο.Ε.» 
και Αλέξανδρου Μπουρίκου πληρεξουσίου της Α.Ε. «ΟΑΙ/Ο ϋ’ ΟΚΟ» 
αντίστοιχα. 

7. Την υπ’ αρ. 450/1989 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

8. Την υπ’ αρ. 70177/30.10.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης, που εγκρίθηκε με το από 14.6.1989 Π.Δ/γμα (Δ 422/ 
16.6.1989) από το βαρυνομένο ακίνητο, που βρίσκεται εντός του ρυμο¬ 
τομικού σχεδίου Κερατσινίου, (Ν. Αττικής) επί της οδού Περεβού, ιδιο¬ 
κτησίας της Α.Ε. «0Α\Ό ϋ’ ΟΚΟ», για το οποίο έχει εκδοθεί ο υπ’ αρ. 
760/1989 σχετικός τίτλος δικαιώματος μεταφοράς συντελεστή δόμη¬ 
σης, σε άλλο ακίνητο (ωφελούμενο), που βρίσκεται στην περιοχή Βάρκι¬ 


ζας του ρυμοτομικού σχεδίου της κοινότητας Βάρης και επί της οδού 
Σύρου αρ. 20, φερόμενο ως ιδιοκτησία της Ο.Ε. «Κων/νος Πιπεριάδης 
και ΣΙΑ Ο.Ε.» όπως το ωφελούμενο ακίνητο φαίνεται με στοιχεία Α, Β, 
Γ, Δ, Α στο σχετικό πρωτότυπο διάγραμμα σε κλίμακα 1:200 που θεω¬ 
ρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την υπ’ αριθ. 53296/1990 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη, επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της δομηθείσας βάσει της υπ αρ. 1900/ 
1979 οικοδομικής άδειας 83,76 τ.μ. που αντιστοιχούν σε 194,75 τ.μ. 
του βαρυνόμενου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 968,20 μ2. 

β. Συντελεστής δόμησης: 0,9865. 

γ. Ποσοστό κάλυψης: 22,46. 

δ. Μέγιστο επιτρεπόμενο ύψος: 15 μέτρα. 

Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με το διάγραμμα κάλυψης σε κλίμακα 1:50 που Θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την υπ’ 
αρ. 53296/1990 πράξη του και που αντίτυπό του σε φωτοσμίκρυνση 
δημοσιεύεται με το παρόν διάγραμμα. 

Άρθρο 2 

Ακυρούται ο υπ’ αρ. 760/1989 τίτλος δικαιώματος μεταφοράς συ¬ 
ντελεστή δόμησης στο όνομα της Α.Ε. «ΟΑλΌ ϋ’ ΟΚΟ». 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 3 Αυγούστου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

(3) 

Τροποποίηση του εγκεκριμένου ρυμοτομικού σχεδίου του δήμου Αγίου 
Δημητρίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228) όπως μεταγενέ¬ 
στερα τροποποιήθηκαν και συμπληρώθηκαν». 

2 Τις διατάξεις των άρθρων 2, 3 και 7 του Ν. 1032/1980 «Περί αυ- 
στάσεως Υπουργείου Χωροταξίας, Οικιμού και Περιβάλλοντος» (Α’ 
57). 

3. Τις διατάξεις της παραγρ. 1 εδ. ιδ του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

4. Τις διατάξεις του άρθρου 1 του Π.Δ/τος 183/1986 «Έγκριση 
τροποποιήσεων σχεδίων πόλεων και καθορισμός όρων και περιορισμών 
δόμησης από τους νομάρχες» (Α' 70). 

5. Την υπ’ αρ. 47/1988 γνωμοδότηση του δημοτικού συμβουλίου 

Αγίου Δημητρίου. «. 

6. Την υπ’ αρ. 321/1989 και 530/1989 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλλοντος. 

7. Την υπ’ αρ. 96/1990 γνωμοδότηση του Συμβουλίου Επικρά¬ 
τειας, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1 

1. Εγκρίνεται η τροποποίηση του εγκεκριμένου ρυμοτομικού σχεδίου 
του δήμου Αγίου Δημητρίου (Ν. Αττικής) κατά μήκος της Λεωφόρου 
Σμιθ και στο τμήμα της μεταξύ των οδών Μακρυγιάννη και Εθνομαρτύ¬ 
ρων με την μετατόπιση οικοδομικών και ρυμοτομικών γραμμών, 


έγκριση οδών, δημιουργία νέων οικοδομικών τετραγώνων, πεζοδρό¬ 
μων, κοινοχρήστων χώρων και χώρου κοινόχρηστου πρασίνου, την με¬ 
τατροπή οικοδομήσιμων χώρων σε κοινόχρηστους και το καθορισμό 
χώρου βρεφονηπιακού σταθμού, όπως οι παραπάνω ρυθμίσεις φαίνο¬ 
νται στα σχετικά τέσσερα (4) χρωματισμένα πρωτότυπα διαγράμματα 
σε κλίμακα 1:500 που θεωρήθηκαν από τον Προϊστάμενο της Διεύθυν¬ 
σης Τοπογραφικών Εφαρμογών με την υπ’ αρ. 30782/1990 πράξη 
του και που αντίτυπά τους σε φωτοσμίκρυνση δημοσιεύονται με το πα¬ 
ρόν διάταγμα. 

Άρθρο 2 

Στην παραπάνω περιοχή καταργείται το προβλεπόμενο από το εγκε¬ 
κριμένο σχέδιο προκήπιο στο πρόσωπο των οικοπέδων οικοδομημένων 
ή μη και επιβάλλεται νέο πλάτος ένα και μισό (1,5), δύο (2), δύο και 
μισό (2,5), τριών (3) τριών και μισό (3,5), τεσσάρων (4) και έξι (6) μέ¬ 
τρων όπως φαίνεται στα ίδια διαγράμματα. 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 3 Αυγούστου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 


Αριθ. 20255/335 (4) 

Καθορισμός ειδικών όρων δόμησης στο χώρο σχολείου επί της οδού 

Πρετεντέρη στο Ο.Τ. 164 περιοχή 92 του εγκεκριμένου σχεδίου 

Αθήνας. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικώτερα το άρθρο 9. 

2. Τις διατάξεις του Ν. 1577/85 (ΦΕΚ 210/Α) και ειδικώτερα τα 
άρθρα 7, 8 και 9. 

3. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 (ΦΕΚ 220/Α) 
Ν.Δ/γμα και με την παραγρ. 3 του άρθρου 34 του Ν. 1577/85 (ΦΕΚ 
210/Α). 

4. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικώτερα το άρθρο 1 (παρ. 1β). 

5. Την υπ’ αριθμ. 18 γνωμοδότηση του Συμβουλίου Χωροταξίας, 


Οικισμού και Περιβάλλοντος Νομαρχίας Αθηνών της 19ης συνεδρία¬ 
σης στις 15.6.1990, αποφασίζουμε: 

Καθορίζονται ειδικοί όροι δόμησης στο χώρο σχολείου επί της οδού 
Πρετεντέρη στο Ο.Τ. 164 περιοχή 92 του εγκεκριμένου σχεδίου Αθή¬ 
νας, που χαρακτηρίστηκε με την απόφαση του Δημοτικού Συμβουλίου 
Αθηναίων αρ. 19149/11.12.89 (ΦΕΚ 17Δ’/18.1.1990), ως κατω¬ 
τέρω: 

Κάλυψη 50% (πενήντα τοις εκατό). 

Σ.Δ. 1,20 (ένα και είκοσι εκατοστά). 

Μέγιστο ύψος 15,50μ. (δέκα πέντε μέτρα και πενήντα εκατοστά). 

Κατά τα λοιπά να ισχύσουν οι διατάξεις του ΓΟΚ/85. 

Η ισχύς της απόφασης αρχίζει από την ημερομηνία δημοσίευσής της 
στην Εφημερίδά της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Ιουλίου 1990 
Ο Νομάρχης 

ΓΙΑΝΝΗΣ ΕΜΜ. ΑΓΓΕΛΙΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




